MINISTERUL TRANSPORTURILOR

**O R D I N Nr.**...............**din……………….**

privind modificarea Ordinului **ministrului lucrărilor publice, transporturilor și locuinței** **nr. 628/2003 pentru aplicarea Acordului privind adoptarea de condiții uniforme pentru inspecțiile tehnice periodice ale vehiculelor rutiere și recunoașterea reciprocă a acestor inspecții, încheiat la Viena la 13 noiembrie 1997**

**Ministrul transporturilor,**

**Având în vedere:**

* Referatul Direcției Transport Rutier nr. 18357 din 15.05.2019, prin care se supune spre aprobare Ordinul ministrului transporturilor pentru modificarea Ordinului ministrului lucrărilor publice, transporturilor și locuinței nr. 628/2003 pentru aplicarea Acordului privind adoptarea de condiții uniforme pentru inspecțiile tehnice periodice ale vehiculelor rutiere și recunoașterea reciprocă a acestor inspecții, încheiat la Viena la 13 noiembrie 1997,

**În conformitate cu:**

* Prevederile pct. 4 din anexa nr. 2 la Acordul privind adoptarea de condiții uniforme pentru inspecțiile tehnice periodice ale vehiculelor rutiere și recunoașterea reciprocă a acestor inspecții, încheiat la Viena la 13 noiembrie 1997, ratificat de România prin Ordonanța Guvernului nr. 76/1998 pentru ratificarea Acordului privind adoptarea de condiții uniforme pentru inspecțiile tehnice periodice ale vehiculelor rutiere și recunoașterea reciprocă a acestor inspecții, încheiat la Viena la 13 noiembrie 1997, aprobată prin Legea nr. 7/1999,

**În temeiul:**

* Prevederilor art. 4 alin. (1) pct. 47 și ale art. 5 alin. (4) din Hotărârea Guvernului nr. 21/2015 privind organizarea și funcționarea Ministerului Transporturilor, cu modificările și completările ulterioare,

**Emite următorul**

**ORDIN**:

Art. I. - Ordinul ministrului lucrărilor publice, transporturilor și locuinței nr. 628/2003 pentru aplicarea Acordului privind adoptarea de condiții uniforme pentru inspecțiile tehnice periodice ale vehiculelor rutiere și recunoașterea reciprocă a acestor inspecții, încheiat la Viena la 13 noiembrie 1997, publicat în Monitorul Oficial al României, Partea I, nr. 326 din 14 mai 2003, cu modificările și completările ulterioare se modifică după cum urmează:

**1. Articolul 2 se modifică şi va avea următorul cuprins:**

„Art. 2. - Îndeplinirea prevederilor Regulilor anexate la Acordul privind adoptarea de condiții uniforme pentru inspecțiile tehnice periodice ale vehiculelor rutiere și recunoașterea reciprocă a acestor inspecții, încheiat la Viena la 13 noiembrie 1997, este atestată de certificatul de inspecție tehnică periodică şi anexa la certificatul de înmatriculare eliberate în conformitate cu Ordinul ministrului transporturilor, construcțiilor și turismului nr. 2.133/2005 pentru aprobarea Reglementărilor privind inspecția tehnică periodică a vehiculelor înmatriculate sau înregistrate în România – RNTR 1, cu modificările și completările următoare.”

**2. Articolul 21 se abrogă.**

**3. Anexele nr. 1 şi 2 se abrogă.**

**Art. II.** – Ministerul Transporturilor asigură notificarea modelului de certificat de inspecție tehnică periodică și a modelului de anexă la certificatul de înmatriculare către secretarul general al Organizației Națiunilor Unite.

**Art. III.** – Prezentul ordin se publică în Monitorul Oficial al României, Partea I, şi intră în vigoare de la 1 ianuarie 2020.

**MINISTRU**

**Alexandru Răzvan CUC**

**SECRETAR DE STAT**

**Mircea Florin BIBAN**

**SECRETAR GENERAL**

**Petre NEACȘA**

**DIRECŢIA AVIZARE**

**DIRECTOR**

**DIRECŢIA AFACERI EUROPENE ŞI RELAŢII INTERNAŢIONALE**

**DIRECTOR**

**Adela MIHUȚ**

**DIRECŢIA TRANSPORT RUTIER**

**DIRECTOR**

**Adriana KALAPIS**

**REGISTRUL AUTO ROMÂN**

**DIRECTOR GENERAL**

**George-Adrian DINCĂ**